als_Latn dik_Latn sag_Latn
-
14 Mars 2015
Marrëveshje për Ndarjen e Pushtetit në Federatën BoshnjakeShare:
-
-
Një koalicion i tre partive ka rënë dakord më në fund në shpërndarjen e ministrive në entitetin e Federatës së Bosnjes, duke hapur rrugën për formimin e një qeverie në nivel shtetëror në Bosnje.
Pesë muaj nga zgjedhjet e përgjithshme të tetorit, të tri partitë kryesore në entitetin e Federatës së Bosnjes ranë dakord për formimin e një qeverie të re.
Marrëveshja e arritur të enjten midis Partisë së Veprimit Demokratik [boshnjake], SDA, Bashkimi Demokratik Kroat, HDZ, dhe lëvizja civile Fronti Demokratik, DF, përshkruan detajet bazë të shpërndarjes së 16 vendeve ministrore në qeverinë e Federatës.
Sipas marrëveshjes, SDA do të ketë postin e kryeministrit dhe secila nga tre partitë do të mbajnë nga pesë vende ministrore.Pozicioni i fundit ministror do të emërohet nga HDZ por me miratimin e SDA dhe DF.
"Një ministri e përbashkët" është Ministria e Financave; të tre palët do të bien dakord mbi emrin, " tha shefi i SDA, Bakir Izetbegoviç.
"Secili prej nesh kishte për të përtypë një pilulë të hidhur, por gjëja më e rëndësishme tani është se procesi është i zhbllokuar", tha lideri i DF, Zheljko Komsiç.
Presidenti i Federatës, Marinko Cavara, i cili do ta emërojë qeverinë e re, tha se shpresonte që të merrte emrat e ministrave të premten. Udhëheqësit e tjerë të partisë thanë se qeveria e re do të mund të konfirmohet nga java e ardhshme.
Zhbllokimi i madh në entitetin e Federatës gjithashtu potencialisht do të zhbllokojë edhe konfirmimin e qeverisë së nivelit shtetëror, e quajtur Këshilli i Ministrave.
Të tre partitë në pushtet nga Federata pritet të ju bashkohen edhe grupi i partive opozitare serbe boshnjake, Aleanca per Ndryshim.
Shumë ekspertë dhe zyrtarë vendorë dhe ndërkombëtarë shprehën skepticizmin, duke dyshuar se pas muajsh të grindjeve dhe vonesave, marrëveshja ende mund të shkojë dëm.
Një shqetësim tjetër është se edhe në qoftë se ata janë të vendosur, qeveritë e reja do të jenë jofunksionale për shkak të tensioneve dhe mosbesimit mes partive dhe udhëheqësve të tyre.
Shefi ministër i qeverisë së kantonit të Tuzlës, Bego Gutic, nga SDA, këtë javë ka kërcënuar ta shpërbëjë qeverinë e tij të re vetëm një muaj pasi ajo u krijua, për shkak të mosmarrëveshjeve mbi emërimet.
Kantoni i Tuzlës është vetëm një nga katër kantonet në Federatën nga dhjetë në total – që arritën të krijojë një qeveri deri tani. Krijimi i qeverive në gjashtë të tjera ose varet nga një marrëveshje mbi qeverinë e Federatës, ose mbetet e bllokuar nga mosmarrëveshjet e tjera politike apo personale.
komento përmes
unk fao_Latn als_Latn unk unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn